CELEX: 32020D2032
Language: hu
Date: 2020-12-10 00:00:00
Title: A Tanács (KKBP) 2020/2032 határozata (2020. december 10.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról

2020.12.11.   
               
               
                  HU
               
               
                  Az Európai Unió Hivatalos Lapja
               
               
                  L 419/28
               
            
         A TANÁCS (KKBP) 2020/2032 HATÁROZATA
         (2020. december 10.)
         az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. február 15-én elfogadta a 2010/96/KKBP határozatot (1), amellyel létrehozta az Európai Uniónak a szomáliai biztonsági erők kiképzéséhez hozzájáruló katonai misszióját (EUTM Szomália).
                  
               
                     (2)
                  
                  
                     A Tanács 2018. november 19-én elfogadta a (KKBP) 2018/1787 határozatot (2), amellyel 2020. december 31-ig meghosszabbította az EUTM Szomália missziót.
                  
               
                     (3)
                  
                  
                     A Szomáliában és az Afrika szarván megvalósuló KBVP-szerepvállalás holisztikus és koordinált stratégiai felülvizsgálatával összefüggésben a Politikai és Biztonsági Bizottság azt ajánlotta, hogy 2022. december 31-ig hosszabbítsák meg az EUTM Szomália megbízatását.
                  
               
                     (4)
                  
                  
                     A 2010/96/KKBP határozatot ennek megfelelően módosítani kell.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt e misszió finanszírozásában sem,
                  
               ELFOGADTA EZT A HATÁROZATOT:
         
            1. cikk
            A 2010/96/KKBP határozat a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           Misszió
                           
                              (1)   Az Unió katonai kiképző missziót (EUTM Szomália) hajt végre annak érdekében, hogy hozzájáruljon a szomáliai nemzeti kormánynak elszámolással tartozó szomáliai nemzeti fegyveres erők létrehozásához és megerősítéséhez a szomáliai igényeknek és prioritásoknak megfelelően, valamint hogy támogassa a biztonsági feladatoknak a szomáliai hatóságoknak történő átadására irányuló, a szomáliai átmenetről szóló terv végrehajtását.
                           
                           
                              (2)   Az (1) bekezdésben foglalt célok elérése érdekében uniós katonai missziót kell Szomáliába telepíteni, hogy segítse mind az intézményfejlesztést a védelmi ágazatban stratégiai tanácsadás révén, mind a szomáliai nemzeti fegyveres erők közvetlen támogatását képzés, tanácsadás és mentorálás révén.
                           
                           
                              (3)   2021-től kezdődően az EUTM Szomáliának támogatnia kell különösen a Szomália felelőssége alá tartozó kiképzőrendszer létrehozását annak érdekében, hogy a kiképzést 2022 végéig – elviekben – fokozatosan a szomáliai nemzeti fegyveres erőknek adják át. Az EUTM Szomáliának mentorálást kell biztosítania a Szomália felelőssége alá tartozó és a Szomália által nyújtott kiképzéshez, valamint kapacitást kell létrehoznia az általa kiképzett egységek nyomon követésére és értékelésére. Az EUTM Szomáliának támogatást kell biztosítania – szükség szerint, valamint eszközeihez és képességeihez mérten – más uniós szereplőknek is a szomáliai biztonsági és védelmi területre vonatkozó megbízatásuk végrehajtásához, nevezetesen az EUCAP Szomáliának a szomáliai nemzeti fegyveres erők és a szomáliai rendőri erők közötti interoperabilitás tekintetében, valamint az Afrikai Békekeret támogatási csomagjának vagy a szomáliai biztonsági erők számára biztosított bármely jövőbeli uniós támogatásnak.
                           
                           
                              (4)   A Politikai és Biztonsági Bizottság jóváhagyásától függően, valamint eszközeihez és képességeihez mérten az EUTM Szomáliának a szomáliai nemzeti fegyveres erők regionális parancsnokságait támogató decentralizált tevékenységeket kell terveznie és végrehajtania.
                           
                           
                              (5)   A megbízatás szerinti tevékenységek Szomáliában történő végrehajtása a szomáliai biztonsági feltételektől és a Politikai és Biztonsági Bizottság politikai iránymutatásaitól függ.”
                           
                        
                     
                  
                        2.
                     
                     
                        A 3. cikk (2) és (3) bekezdésének helyébe a következő szöveg lép:
                        
                           „(2)   A missziós erők parancsnoksága Mogadishuban kap helyet, és az uniós missziós erők parancsnokának irányítása alatt működik. Magában foglalja a brüsszeli és a nairobi támogató egységeket, valamint egy összekötő irodát Djiboutiban. A brüsszeli támogató egység a Katonai Tervezési és Végrehajtási Szolgálaton belül kap helyet.”
                        
                     
                  
                        3.
                     
                     
                        A 7. cikk (3) bekezdésének helyébe a következő szöveg lép:
                        
                           „(3)   Az EUTM Szomália fenntartja és fokozza a koordinációt az Atalantával, az EUCAP Szomáliával és a releváns uniós támogatási programokkal. Az (KKBP) 2017/971 tanácsi határozatban (*1) megállapított megbízatásának megfelelően a Katonai Tervezési és Végrehajtási Szolgálat elősegíti az ilyen koordinációt és információcserét a térségben működő közös biztonság- és védelempolitikai missziók és műveletek közötti koherencia, hatékonyság és szinergiák növelése céljából.
                        
                        
                           (*1)  A Tanács (KKBP) 2017/971 határozata (2017. június 8.) a nem végrehajtási jellegű uniós katonai KBVP-missziókra vonatkozó tervezési és végrehajtási szabályok meghatározásáról, valamint az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat, az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat, és az Európai Unió közép-afrikai köztársasági katonai kiképzési KBVP- missziójáról (EUTM RCA) szóló (KKBP) 2016/610 határozat módosításáról (HL L 146., 2017.6.9., 133. o.).”"
                        
                     
                  
                        4.
                     
                     
                        A 10. cikk a következő bekezdéssel egészül ki:
                        
                           „(8)   Az uniós katonai misszió közös költségeire vonatkozó pénzügyi referenciaösszeg a 2021. január 1-jétől 2022. december 31-ig tartó időszakra 25 234 700 EUR. A referenciaösszegnek a (KKBP) 2015/528 tanácsi határozat 25. cikkének (1) bekezdésében említett százalékos aránya 0 % és az említett határozat 34. cikkének (3) bekezdésében említett százalékos arány 0 %.”
                        
                     
                  
                        5.
                     
                     
                        A 12. cikk (2) bekezdésének helyébe a következő szöveg lép:
                        
                           „(2)   Az uniós katonai misszió megbízatása 2022. december 31-én fejeződik be.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 10-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2010/96/KKBP határozata (2010. február 15.) az Európai Uniónak a szomáliai biztonsági erők kiképzéséhez hozzájáruló katonai missziójáról (HL L 44., 2010.2.19., 16. o.).
         
            (2)  A Tanács (KKBP) 2018/1787 határozata (2018. november 19.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról (HL L 293., 2018.11.20., 9. o.).